**Petolliset** on suomalainen psykologinen tositelevisiokilpailu, jossa joukko suomalaisia kilpailee joukkueittain erilaisissa haasteissa, joissa voi kerryttää ryhmän kokonaisrahapottia. Ryhmässä on kuitenkin joukko Petollisia, jotka koettavat saada tämän voittopotin kokonaan itselleen "murhaamalla" eli pudottamalla tavalliset kilpailijat pois.

Ohjelman esitys alkoi syyskuussa 2023 Nelonen kanavalla ja Ruutu-suoratoistopalvelussa. Ohjelmaa juontaa Christoffer Strandberg.

Formaattia on myyty jo 14 eri maahan, kuten Yhdysvaltoihin, Ranskaan, Iso-Britanniaan sekä naapurimaa Ruotsiin, ja se on saanut monia palkintoehdokkuuksia esimerkiksi Britanniassa.*lähde?*

Ohjelman kulku
--------------

Hämeenlinnassa sijaitseva Vanajanlinna toimii ohjelman kuvauspaikkana.
Ohjelman idea on hyvin samantapainen kuin Mafiosossa, silmäniskumurhaajassa tai muissa tunnetuissa ajanviettopeleissä.

18 julkisuudesta tuttua kilpailijaa pelaa Christoffer Strandbergin johdolla Vanajanlinnassa 25 000 euron jaetusta palkinnosta. Joukossa on kuitenkin vähemmistö Petollisia, jotka tietävät toistensa identiteetit ja joiden tehtävä on pudottaa uskolliset kilpailijat pois päivä päivältä ja olla viimeiset jäljellä olevat. Uskollisten tehtävä on päästä Petollisten jäljille ja eliminoida nämä, ennen kuin he itse putoavat kaikki.

Joka jaksossa kilpailijat suorittavat haastavia tehtäviä, joissa kerätään rahaa hopeaharkkojen muodossa yhteiseen pottiin. Kilpailut voivat olla eri joukkueiden välisiä kamppailuja, joissa oman osuutensa tekevä joukkue kerryttää lisää hopeaharkkoja, tai yksilökisoja, joissa jokainen on merkittävässä roolissa tehtävän onnistumisessa.

### Pyöreä pöytä

Päivän kilpailun jälkeen kokoonnutaan yhteen Pyöreän pöydän ympärille ja keskustellaan siitä, kuka on joukon sabotoija, eli kuka yrittää murhata tavallisia kilpailijoita. Draamaa ja tunteita pyöreän pöydän ympärillä ei puutu, sillä kanssakilpailijoita saatetaan puukottaa selkään ja liittoumat rakoilla, kun paljastuukin, että oma luottokaveri voi olla sittenkin Petollinen.

Lyhyiden puolustuspuheiden jälkeen äänestetään yhdessä siitä, kuka karkotetaan kilpailusta. Äänestyksen jälkeen karkotettu kilpailija paljastaa, oliko Uskollisten vai Petollisten leirissä. Mikäli uskolliset onnistuvat pudottamaan yhden Petollisista, saattavat Petolliset neuvotella jonkun uskollisen kanssa siitä, liittyisikö tämä heihin ja alkaisi itse sabotoida kilpailua.

### Petollisten kammio

Joka yö Petolliset kokoontuvat yhteen kammioonsa, ja päättävät yhdessä, kuka uskollisista kilpailijoista "murhataan" keskellä yötä. Enemmistön päätöksellä yksi uskollisista joutuu jättämään pelin eli tulee "murhatuksi". Muut uskolliset itse saavat tietää, kuka putosi pelistä, vasta seuraavan aamun koittaessa.

### Voittaminen

Mikäli uskolliset kilpailijat epäilevät toista uskollista kilpailijaa, kyseinen henkilö putoaa pelistä pois. Uskollisten tehtävä on pelata Petolliset pois voittaakseen. Mikäli viimeiset kilpailijat jäljellä ovat Uskollisia, voittopotti menee jäljellä olevien uskollisten jakoon; mikäli viimeiset kilpailijat ovat sen sijaan Petollisia, voitot jaetaan Petollisten kanssa. Pelin voittajat saavat kilpailun aikana kerätyn voittopotin yhteisesti jaettavaksi.

Ensimmäinen tuotantokausi
-------------------------

### Kilpailijat

*Petollisten* ensimmäiselle tuotantokaudelle osallistui 18 tunnettua suomalaista julkisuuden henkilöä:

Kilpailun voittivat Petolliset Sita Salminen sekä Heikki Sorsa, jotka jakoivat 16 000 euron voittopotin. Viimeisenä Uskollisena selviytyi Jade Nyström.

| Nimi | Ikä | Tunnettu | Joukkue | Tulos |
| --- | --- | --- | --- | --- |
| Mikael Jungner | 58 | viestintäjohtaja | Uskollinen | Murhattiin(Jakso 2) |
| Karoliina Tuominen | 29 | radiotoimittaja | Uskollinen | Karkoitettiin(Jakso 2) |
| Juhana Helmenkalastaja | 48 | yritysvalmentaja | Uskollinen | Murhattiin(Jakso 3) |
| Sara Chafak | 32 | Miss Suomi 2012 | Uskollinen | Karkoitettiin(Jakso 3) |
| Vera Miettinen | 39 | rikostoimittaja | Uskollinen | Murhattiin(Jakso 4) |
| Mert Otsamo | 33 | muotisuunnittelija | Uskollinen | Karkoitettiin(Jakso 4) |
| Hanad "Dosdela" Hassan | 30 | somepersoona | Uskollinen | Murhattiin(Jakso 5) |
| Raija Pelli | 66 | toimittaja | Uskollinen | Karkoitettiin(Jakso 5) |
| Marita Taavitsainen | 55 | iskelmälaulaja | Uskollinen | Murhattiin(Jakso 6) |
| Juuso "Herbalisti" Karikuusi | 29 | tubettaja | Uskollinen | Karkoitettiin(Jakso 6) |
| Pertti "Nipa" Neumann | 64 | muusikko | Uskollinen | Murhattiin(Jakso 7) |
| Janne Porkka | 58 | juontaja | Petollinen | Karkoitettiin(Jakso 7) |
| Jukka Tammi | 61 | ex-jääkiekkoilija | Uskollinen | Murhattiin(Jakso 8) |
| Tia-Maria "Tinze" Sokka | 31 | twerk-tanssija | Uskollinen | Karkotettiin(Jakso 8) |
| Elina Gustafsson | 31 | ex-nyrkkeilijä | Uskollinen | Karkoitettiin(Jakso 8) |
| Jade Nyström | 19 | korkeushyppääjä | Uskollinen | 2. sijoitus(Jakso 8) |
| Sita Salminen | 30 | somevaikuttaja | Petollinen | **Voittajat****(16 000 €)** |
| Heikki Sorsa | 41 | ex-lumilautailija | Petollinen |
|

### Pudotushistoria

| Jakso | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- |
| Petollisten valinta | Mikael | Juhana | Vera | Hanad | Marita | Nipa |  |
| *(Murha)* |  |
|  |
| Karkoitettu kilpailija | Karoliina | Sara | Mert | Raija | Juuso | Janne |  |
| Äänet | 10-3-2-1-1 | 8-4-3 | 6-3-2-1-1 | 5-4-1-1 | 5-3-1 | 3-2-1-1 |  |
|  |
| Kilpailija | Ääni |
|  | Elina | Karoliina | Sara | Mert | Raija | Juuso | Heikki |  |
|  | Heikki | Karoliina | Sara | Mert | Raija | Janne | Janne |  |
|  | Jade | Karoliina | Sara | Mert | Elina | Juuso | Janne |  |
|  | Jukka | Mert | Mert | Mert | Raija | Janne | Jade |  |
|  | Sita | Juhana | Sara | Raija | Janne | Janne | Janne |  |
|  | Tinze | Karoliina | Sara | Mert | Raija | Juuso | Heikki |  |
|  | Janne | Karoliina | Sara | Juuso | Juuso | Juuso | Sita |  |
|  | Nipa | Karoliina | Mert | Mert | Raija | Juuso |  |  |
|  | Juuso | Juhana | Sara | Hanad | Elina | Elina |  |  |
|  | Marita | Mert | Mert | Juuso | Elina |  |  |  |
|  | Raija | Karoliina | Elina | Elina | Elina |  |  |  |
|  | Hanad | Karoliina | Elina | Elina |  |  |  |  |
|  | Mert | Marita | Elina | Elina |  |  |  |  |
|  | Vera | Juhana | Sara |  |  |  |  |  |
|  | Sara | Karoliina | Elina |  |  |  |  |  |
|  | Juhana | Karoliina |  |
|  | Karoliina | Sara |  |
|  | Mikael |  |
|

Värikoodit
* Kilpailija oli Uskollinen.
* Kilpailija oli Petollinen.

### Jaksot

| Jakso | Nelosen katsojaluvut |
| --- | --- |
| Nro. | Nimi | Esityspäivä | Tavoittavuus | Keskikatsojamääräesityspäivänä |
| 1 | Peli alkaa | 7. syyskuuta 2023 | 421 000 | 210 000 |
| 2 | Muistoasi kunnioittaen | 14. syyskuuta 2023 | 358 000 | 175 000 |
| 3 | Syteen tai saveen | 21. syyskuuta 2023 | 341 000 | 144 000 |
| 4 | Sunnuntaiajelu | 28. syyskuuta 2023 | 331 000 | 154 000 |
| 5 | Veri kuohahtaa | 5. lokakuuta 2023 | 371 000 | 223 000 |
| 6 | Kidnappaus | 12. lokakuuta 2023 | 374 000 | 209 000 |
| 7 | Totuuden hetki | 19. lokakuuta 2023 | 334 000 | 192 000 |
| 8 | Peli päättyy | 26. lokakuuta 2023 | 459 000 | 268 000 |

Katso myös
----------

* Myyrä (televisiosarja)
* Among Us
* Mafioso

Lähteet
-------

1. ↑  'The Traitors' to Be Adapted in Denmark, Finland and Germany, Board Game Set for Fall Launch (EXCLUSIVE) *variety.com*.  (englanniksi)
2. 1 2  The Traitors On BBC One: How Does the Claudia Winkleman game show work? *goodto.com*.  (englanniksi)
3. 1 2  Maailman tämän hetken kuumin tv-uutuus tulee Suomeen - Christoffer Strandbergin isännöimä Petolliset kietoo julkkiskisaajat valheiden verkkoon *nelonen.fi*.
4. ↑  Yllättävä reaktio: Petolliset paljastuivat tv:ssä *iltalehti.fi*.
5. ↑
6. ↑
7. ↑
8. ↑
9. ↑
10. ↑
11. ↑
12. ↑

Aiheesta muualla
----------------

* Ohjelman nettisivut